
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02252/2013-04
07.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 07.03.2014. године, донела је

О Д Л У К У

о акредитацији студијског програма
мастер академских студија

Утврђује се да УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 100629192, Матични број: 07130210,  испуњава прописане стандарде за акредитацију студијског програма: мастер академске студије – ТЕХНОЛОШКО ИНЖЕЊЕРСТВО у оквиру поља техничко-технолошких наука и то за упис 8 (осам) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, је дана 04.11.2013. године поднела захтев за акредитацију студијског програма мастер академске студије – ТЕХНОЛОШКО ИНЖЕЊЕРСТВО у оквиру поља техничко-технолошких наука под бројем 612-00-02252/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ и предлог одлуке, достављени су Комисији за акредитацију и проверу квалитета.
Назив дипломе: МАСТЕР ИНЖЕЊЕР ТЕХНОЛОГИЈЕ.

Студијски програм, према опису стандарда, садржи углавном све законом предвиђене елементе. Укупан предвиђени број ЕСПБ је 60. У опису овог Стандарда није назначено ди ли су овим студијским програмом дефинисани предуслови за упис појединих предмета или групе предмета. Такође, није назначено да ли постоји могућност избора предмета са других студијских програма.

Студијски програм обезбеђује стицање компетенција за препознатљиву и јасну професију и занимање мастер инжењера технологије. Студијски програм обезбеђује стицање компетенција за препознатљиву и јасну професију и занимање мастер инжењера технологије.

Сврха студијског програма је јасно и недвосмислено дефинисана и у складу је са задацима и циљевима Факултета, дефинисаним у Публикацији Факултета (прилог 1.1.).
У циљевима студијског програма је јасније исказана суштина ових мастер академиских студија. Циљеви су јасно формулисани и у складу су са задацима Техничког факултета у Бору и  укључују стицање неопходних компетенција и вештина.

У опису стандарда коректно су неведене  опште и предметно-специфичне способности. Опште и предметно-специфичне  способности које студенти стичу завршетком студија  су описане и у Додатку дипломи који је дат у Прилогу 4.1.

Фонд часова активне наставе на годишњем нивоу не задовољава Законом прописани минимум од 600 часова (480 < 600), па захтеви овог стандарда нису у целости испуњени. Распоред предмета по семестрима, фонд часова и број ЕСПБ су табеларно приказани.  Студијски програм  предвиђа стручну праксу  у трајању од 120 часова и мастер рад.  Студијски програм нема модула.  У првом семестру студенти  слушају  два обавезна и два изборна предмета (за сваки изборни предмет од два, бира се један). У другом семестру  предвиђен је један обавезан предмет (Теориске основе за израду мастер рада, 0+4+0), један изборни предмет  (бира се од два понуђена),   израда мастер рада и стручна пракса.  Недељни фонд часова у првом семестру  је 22 часа активне наставе (11+3+8). У другом семестру недељни фонд часова активне наставе је 10  часова (3+5+2). Облици наставе који се не рачунају у часове активне наставе (према  Упутству за припрему документације за акредитацију Националног савета за високо образовање, новембар 2007.г.) како је наведено у Табели 5.1,  заступљени су са 12 часова ( 8 часова недељно за стручну праксу и 4 часа недељно за израду мастер рада). У Извештају о параметрима студијског програма ови часови су наведени као часови активне наставе - часови СИР-а. На годишњем нивоу има  480  часова активне наставе, што је знатно мање од Законском прописаног минимума од  600  часова активне наставе на годишњем нивоу. Од укупног броја часова активне наставе  на студијском програму  часови предавања и вежби су заступљени са 68,75%  (у часове вежби нису рачунати часови ДОН).  У оба семестра број ЕСПБ је 30, што укупно за  студијски програм износи 60 ЕСПБ.

Структура курикулума садржи опис предмета са  свим потребним  елементима. Називи и типови предмета, година студија, број ЕСПБ и фонд часова  су  у сагласности са подацима наведеним у Табелама 5.1, 5.2 и 5.3. Сви предмети имају дефинисан предуслов за похађање наставе. Циљеви курса са очекиваним исходима су углавном добро дефинисани и конципирани. Садржаји предмета су добро одабрани, нуде новија сазнања и нема преклапања градива.  Код неких предмета (Хемијски принципи у заштити животне средине, Хемијска кинетика, Структура и особине неорганских материјала) није наведен садржај вежби, већ је само наведено да су вежбе лабораторијске. Методе извођења наставе су савремене,  адекватно одабране, сходно природи предмета. Начин провере знања и оцењивање су  код већине предмета добро планирани и у складу су са Законом. Препоручена литература је углавном савремена, једино код  предмета Феномени преноса 1  препоручена литература  на српском језику   је из 1960  - 1998-тих година.   Спецификација стручне праксе и мастер  рада су задовољавајући. 

Структура курикулума садржи опис предмета са  свим потребним  елементима. Називи и типови предмета, година студија, број ЕСПБ и фонд часова  су  у сагласности са подацима наведеним у Табелама 5.1, 5.2 и 5.3. Сви предмети имају дефинисан предуслов за похађање наставе. Циљеви курса са очекиваним исходима су углавном добро дефинисани и конципирани. Садржаји предмета су добро одабрани, нуде новија сазнања и нема преклапања градива.  Код неких предмета (Хемијски принципи у заштити животне средине, Хемијска кинетика, Структура и особине неорганских материјала) није наведен садржај вежби, већ је само наведено да су вежбе лабораторијске. Методе извођења наставе су савремене,  адекватно одабране, сходно природи предмета. Начин провере знања и оцењивање су  код већине предмета добро планирани и у складу су са Законом. Препоручена литература је углавном савремена, једино код  предмета Феномени преноса 1  препоручена литература  на српском језику   је из 1960  - 1998-тих година.   Спецификација стручне праксе и мастер  рада су задовољавајући. 

У структури студијског програма фактор изборности  износи 53,33% ЕСПБ и  задовољава захтеве дефинисане овим стандардом  (53,33% > 30%).

Студијски програм је целовит и свеобухватан и  нуди најновија сазнања.

Овај студијски програм је у потпуности усаглашен са студијским програмима основних академских и докторских студија који имају исти назив, а кореспондира  са другим програмима Факултета.

Студијски програм је усклађен са студијским програмима хемијског инжењерства еминентих европских  универитета и колеџа, и то Универзитета у Нотингему, Heroit Wat Универзитета, Универзитета у Бирмингену, Универзитета у Кембриџу, Универзитета у Единбургу, Универзитета у Манчестеру, универзитета у Берклију и Универзитета Loughborough,  као и Империал колеџа, који су доступни преко интернета.

Факултет уписује на студијски програм одговарајући број студената сходно расположивим могућностима, с обзиром  да  располаже одговарајућим просторним могућностима  (6.146м2/1163 студента свих студијских програма = 5,28 м2 бруто простора по студенту за рад у једној смени) и другим неопходним ресурсима (подаци  из стандарда 10 овог  програма).

При упису се не проверавају способности студената. Право на конкурисање имају сва лица  са претходно стеченим звањем дипломирани инжењер технологије или лица која су у току основних академских студија на неком од сродних студијских програма на истој или другој високошколској установи стекла 240 ЕСПБ. Упис на овај студијски програм омогућен је свим лицима без обзира на расу, боју коже, пол, сексуалну оријентацију, етничко, национално или социјално порекло, језик, вероиспосвест, политичко мишљење, статус стечен рођењем, постојање сензорног или моторног хендикепа или имовнско стање. Кандидати се рангирају на основу  просечне оцене на основним академским студијама. Факултет је  именовао Комисију за пријем студената, а услови уписа дефинисани су правним актима Факултета.

Студенти са сваким положеним испитом стичу одређен, углавном адекватан број ЕСПБ бодова.

Број ЕСПБ бодова утврђен је за сваки предмет према оптерећењу студената и према јединственој методологији и углавном је реалан.

Успешност студента у савлађивању одређеног предмета континуирано се прати током наставе и изражава поенима. Студент има могућност да за сваки предмет акумулира оцену кроз предиспитне обавезе и испит. Укупан број поена које студент може да стекне на предмету испуњавањем  предиспитних обавеза и полагањем испита  је 100 поена. Минималан број поена које студент може да стекне испуњавањем предиспитних обавеза је 30, а максималан 70.  Код предмета Анализа технолошких процеса и заштита животне средине и Индустријски извори загађења ваздуха студенти немају могућност да стекну одређени број поена на основу активности у току предавања.

Сваки предмет има јасан и јавно објављен начин стицања поена.

За реализацију овог студијског програма предвиђено је ангажовање 11 наставника,  што је знатно више од потребног броја наставника (потребан број наставника је 1,92)  да се покрије укупан број часова предавања, тако да наставник остварује највише просечно 6 часова активне наставе недељно. Појединачна оптерећења наставника на овом програму укључују часове предавања, вежби и других облика наставе, и крећу се од 0,27 до 3,0 часова недељно. Укупно оптерећење наставника на свим студијским програмима Факултета је мање од 12 часова недељно. Сви наставници су запослени на Факултету  са 100% радног времена. За све наставнике су достављене копије радних књижица. Нити један  наставник Факултета није ангажован у другим високошколским установама. Сви наставници имају мање од 65 година живота. У Табели 9.1, код наставника Драгане Живковић и Љубише Балановића,  код предмета Термодинамика материјала није наведено да се овај предмет слуша и на овом студијском програму.

Све часове активне наставе на овом студијском програму држе наставници ангажовани на Факултету са пуним радним временом.

Сви наставници ангажовани у реализацији наставе на овом студијском програму имају одговарајућа звања и сви су доктори наука.

За реализацију овог студијског програма предвиђено је ангажовање 3 сарадника у звању асистента. Потребан број сарадника да се покрије укупан број часова активне наставе на студијском програму, а да при томе сваки сарадник остварује просечно 10 часова недељно је 1,05. Како је број сарадника већи од потребног и чињенице да у реализацији наставе учествује и 11 наставника може се сматрати да је овај захтев испуњен у целости. Просечно оптерећење сарадника на овом студијском програму је 1,83/2,75  часова недељно.  Нико од сарадника нема укупно оптерећење веће од 20 часова недељно. Сви сарадници запослени су на Факултету са 100% радног времена (копије радних књижица су достављене) и нису ангажовани на другим високошколским установама. 

Увидом у књигу наставника  и референце може се констатовати да квалификације наставног особља одговарају у потпуности нивоу њиховог задужења и документоване су референцама које су доступне јавности.

Величина група (једна група за предавања и једна група за вежбе; укупно 8 студената на овом СП) у потпуности одговара захтевима Допуне стандарда за акредитацију студијских програма у оквиру поља Техничко-технолошке науке.

Факултет располаже одговарајућим простором за извођење наставе на овом студијском програму, с обзиром  да  располаже одговарајућим просторним могућностима: 6.146м2/1163 студента свих студијских програма = 5,28 м2 бруто простора по студенту за рад у једној смени.

Факултет обезбеђује адекватан простор за извођење свих облика наставе: предавања, рачунских и  лабораторијских вежби и других облика наставе.

Факултет је обезбедио одговарајући радни простор (кабинете и лабораторије) за  наставнике и сараднике.

Факултет обезбеђује потребну техничку опрему за извођење свих облика наставе: предавања, рачунских и  лабораторијских вежби и других облика наставе.

Библиотечки ресурси релевантни за извођење студијског програма задовољавају захтеве стандарда. Факултет располаже укупно са 20.194 библиотечких јединица, 46 библиотечких јединица су доступне студентима, а број библиотечких јединица  релевантних за овај студијски програм је 21. Простор библиотеке  је задовољавајући (81 м2). Међутим,  како је  у склопу библиотеке и читаоница (наведено у опису стандарда) број места (укупно 20 места) не задовољава потребе студената Факултета (укупно 1163 студента), укључујући и суденте овог студијског програма. 

Факултет је обезбедио покривеност свих предмета одговарајућом уџбеничком литературом која је доступна студентима, али је број предмета покривених књигама предметног наставника релативно мали.  Покривеност предмета студијског програма литературом  је следећа: књиге предметних наставника -  9,09%; књиге других аутора - 72,73%; практикуми - 0% ; збирке задатака - 0%; књиге на страном језику - 72,73%, а покривеност предмета литературом друге врсте -100%. Факултет располаже потребним информационим ресурсима који су доступни студентима за извођење овог студијског програма (Прилог 10.2).

Факултет редовно прати квалитет студијског програма кроз унутрашњу и спољашњу проверу квалитета и предузима одговарајуће мере за унапређење квалитета свих сегмената наставног процеса. Постоји план за редовно самовредновање, оцењивање и унапређење  квалитета овог студијског програма, наставног особља и услова рада.

У контроли квалитета обезбеђена је активна и квалитетна улога студената. Комисија за контролу квалитета има укупно 9 чланова, од којих су  2 члана студенти

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ТЕХНИЧКИ ФАКУЛТЕТ У БОРУ  за студијски програм мастер академске студије – ТЕХНОЛОШКО ИНЖЕЊЕРСТВО  у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02252/2013-04
07.03.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
мастер академских студија
УНИВЕРЗИТЕТ У БЕОГРАДУ – ТЕХНИЧКИ ФАКУЛТЕТ У БОРУ са седиштем у  DOCVARIABLE ConvertString(Adresa,1,5) \* MERGEFORMAT ВОЈСКЕ ЈУГОСЛАВИЈЕ 12,  DOCVARIABLE ConvertString(Sediste,1,5) \* MERGEFORMAT БОР, ПИБ:  DOCVARIABLE PIB \* MERGEFORMAT 100629192, Матични број: 07130210, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма мастер академске студије – ТЕХНОЛОШКО ИНЖЕЊЕРСТВО у оквиру поља техничко-технолошких наука и то за упис 8 (осам) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

